turjo4nis/wikipedia-bn-dump-20250701 huggingface dataset:
উইকিপিডিয়া সম্প্রদায়

উইকিপিডিয়া সম্প্রদায় হল মুক্ত অনলাইন বিশ্বকোষ উইকিপিডিয়ার স্বেচ্ছাসেবকদের সম্প্রদায়। উইকিপিডিয়ার প্রত্যেক স্বেচ্ছাসেবককে উইকিপিডিয়ান বলা হয়ে থাকে। অক্সফোর্ড ইংরেজি অভিধানে ২০১২ সালের আগস্টে ‘উইকিপিডিয়ান’ শব্দটি অন্তর্ভুক্ত হয়।
 
প্রায় সব উইকিপিডিয়ান স্বেচ্ছাসেবী হিসেবে কাজ করে। উইকিপিডিয়ার শুরু থেকে উইকিপিডিয়ানদের সংখ্যা ক্রমেই বেড়ে চলেছে। সাম্প্রতিককালে উইকিপিডিয়ান ইন রেসিডেন্স নামের বিশেষ ধরনের উইকিপিডিয়ানের উদ্ভব হয়েছে। উইকিপিডিয়ান ইন রেসিডেন্স-রা বিভিন্ন সরকারি বা বেসরকারি সংস্থা বা প্রতিষ্ঠানে, প্রাতিষ্ঠানিক পর্যায়ে ঐ সংস্থা ও উইকিমিডিয়া প্রকল্পসমূহের মাঝে সংযোগ সাধনে কাজ করে। বিভিন্ন শিক্ষা প্রতিষ্ঠানে শিক্ষার্থীদেরকে বাড়ির কাজ হিসেবে কোন নির্দিষ্ট বিষয়ের উপর উইকিপিডিয়া সম্পাদনা করতে দেয়া হয়। অর্থের বিনিময়ে উইকিপিডিয়া সম্পাদনা বিষয়ে সাম্প্রতিককালে অভিযোগ উঠেছে এবং এই ব্যাপারে উইকিমিডিয়া ফাউন্ডেশন হস্তক্ষেপও করেছে।

সম্প্রদায়ের আকার 
উইকিপিডিয়া শুরুর প্রথম দিকে উইকিপিডিয়ানদের সংখ্যা বৃদ্ধির হার ছিল বেশি। কিন্তু ২০০৯ নাগাদ এই বৃদ্ধি হার কমে যায়। ২০১১ সালের নভেম্বরে উইকিপিডিয়ার সকল ভাষার সংস্করণে বিশ্বব্যাপী মোট ৩১.৭ মিলিয়ন নিবন্ধনকৃত অ্যাকাউন্ট ছিল। এর মধ্যে ২৭০০০০ অ্যাকাউন্ট সক্রিয় ছিল। ২০০৮ সালে লেখক ও বক্তা ক্লে শার্কি এবং কম্পিউটার বিজ্ঞানী মার্টিন ভাটেনবার্গ এক গবেষণায় দেখান যে সমগ্র উইকিপিডিয়া তৈরিতে ১০০ মিলিয়ন কর্মঘণ্টা ব্যয় হয়েছে। ২০১৩ সালের অক্টোবর নাগাদ, উইকিপিডিয়া সম্প্রদায় ২০০৭ সালের পর এক-তৃতীয়াংশ হ্রাস পায়। বর্তমানে প্রায় ৩১০০০ সম্পাদক উইকিপিডিয়াতে সক্রিয়। সংখ্যায় কম হলেও এই উইকিপিডিয়া সম্প্রদায় উইকিপিডিয়া প্রকল্পে নতুন নিবন্ধ তৈরি এবং নিবন্ধের উন্নয়নে কাজ করছে। সক্রিয় সম্পাদকদের মধ্যে অর্ধেকই প্রতিদিন গড়ে এক ঘণ্টা সম্পাদনায় ব্যয় করে, এবং এক-পঞ্চমাংশ প্রতিদিন গড়ে তিন ঘণ্টারও বেশি সম্পাদনায় ব্যয় করে।

সমালোচনা 
উইকিপিডিয়াকে অনেকেই সমালোচনা করেছেন। মার্কিন সাংবাদিক সিগেনথালেরকে নিয়ে লিখা বিভ্রান্তিকর নিবন্ধ এবং উইকিপিডিয়ান এসজে-এর নিজের সম্পর্কে মিথ্যা তথ্য প্রদানের ঘটনাসহ আরো বেশ কিছু ঘটনার জন্যে গণমাধ্যমে বিশ্বকোষ হিসেবে উইকিপিডিয়ার উপযোগিতা নিয়ে সমালোচনা হয়েছে। সমালোচনার মধ্যে উল্লেখযোগ্য বিষয়গুলি হল উইকিপিডিয়ানদের পরিচয়হীনতা, নতুন উইকিপিডিয়ানদের প্রতি ব্যবহার, উইকিপিডিয়া প্রশাসকদের ক্ষমতার অপব্যবহার, উইকিপিডিয়া সম্প্রদায়ে পক্ষপাতিত্ব বিশেষ করে লিঙ্গ অসমতা এবং নারী উইকিপিডিয়ানের স্বল্পতা, উইকিপিডিয়ার প্রকল্পের সহ-প্রতিষ্ঠাতা জিমি ওয়েলসের ভূমিকা। এছাড়া অর্থের বিনিময়ে উইকিপিডিয়া সম্পাদনা নিয়েও সমালোচনা হয়েছে। এক্ষেত্রে উইকিমিডিয়া ফাউন্ডেশন হস্তক্ষেপ করেছে। উইকিপিডিয়া তার নিবন্ধসমূহে ধ্বংসপ্রবণতা রোধে উইকিপিডিয়া সম্প্রদায়ের উপর নির্ভর করে। উইকিপিডিয়ান থেরেসা নটের মতে, “অধিক ধ্বংসপ্রবণতা ঘটলে তা নিয়ন্ত্রণ করা কঠিন হয়ে পড়ে। কিন্তু ধ্বংসপ্রবণ সম্পাদনাকারীর তুলনায় যারা ধ্বংসপ্রবণ সম্পাদনকারী নয়, তাদের সংখ্যা অনেক বেশি"। প্রতি বছর এপ্রিল ফুল দিবসে উইকিপিডিয়া সম্প্রদায় উইকিপিডিয়াতে সম্ভাব্য ধ্বংসপ্রবণতা রোধে বিশেষভাবে সতর্ক থাকে।

তথ্যসূত্র

বহিঃসংযোগ 

 'উইকিপিডিয়ান' শব্দের সংজ্ঞা  - অক্সফোর্ড ইংরেজি অভিধান
 "Analyzing the Creative Editing Behavior of Wikipedia Editors Through Dynamic Social Network Analysis" 

উইকিপিডিয়া
ভার্চুয়াল সম্প্রদায়
নীলাচল

নীলাচল বাংলাদেশের বান্দরবান জেলায়  অন্যতম দর্শনীয় স্থান। এখানে নীলাচল পর্যটন কমপ্লেক্স বান্দরবান জেলা প্রশাসনের তত্তাবধানে বান্দরবান শহর থেকে প্রায় ছয় কিলোমিটার দূরে টাইগারপাড়ার পাহাড়চূড়ায় গড়ে তোলা হয়েছে আকর্ষণীয় এই পর্যটন কেন্দ্র।

নীলাচলকে বাংলার দার্জিলিং বললে বোঝা যায় এর সৌন্দর্য। ২০০৬ সালের পহেলা জানুয়ারি এই প্রকল্প উদ্বোধন করা হয়। এ প্রকল্পে রয়েছে শুভ্রনীলা,‘ঝুলন্ত নীলা’, ‘নীহারিকা’ এবং ‘ভ্যালেন্টাইন পয়েন্ট’ নামে পর্যটকদের জন্য আকর্ষনীয় বিশ্রামাগার। কমপ্লেক্সের মাঝে বাচ্চাদের খেলাধুলার ব্যবস্থা এবং বসার ব্যবস্থা রয়েছে। পাহাড়ের ঢালে ঢালে সাজানো হয়েছে এ জায়গাগুলো।  ভিন্ন ভিন্ন জায়গা থেকে সামনের পাহাড়ের দৃশ্যও ভিন্ন ভিন্ন রকম। একটি থেকে আরেকটি একেবারেই আলাদা, স্বতন্ত্র। সমুদ্রপৃষ্ঠ থেকে প্রায় ১৬শ’ ফুট উঁচু এই জায়গায় বর্ষা, শরৎ কি হেমন্ত— তিন ঋতুতে ছোঁয়া যায় মেঘ।

নীলাচল থেকে সমগ্র বান্দরবান শহর একনজরে দেখা যায়। মেঘমুক্ত আকাশে কক্সবাজারর সমুদ্রসৈকতের অপুর্ব দৃশ্য নীলাচল থেকে পর্যটকেরা উপভোগ করতে পারেন। নীলাচলে বাড়তি আকর্ষণ হল এখানকার নীল রং এর রিসোর্ট। নাম নীলাচল স্কেপ রিসোর্ট। সাধারণ পর্যটকদের জন্য এ জায়গায় সূর্যাস্ত পর্যন্ত অনুমতি আছে।

কক্সবাজারের মত বান্দরবানেও এক্সক্লুসিভ ট্যুরিস্ট জোন (ইটিজেড) স্থাপনে পর্যটন মন্ত্রণালয় ও জাতীয় পর্যটন সংস্থাগুলোর কার্যকর উদ্যোগ নিয়েছে। ২০১৬ সালের মধ্যেই এ প্রকল্প বাস্তবায়ন হবে বলে সবাই আশাবাদী।

গ্যালারি

আরও দেখুন
 নীলগিরি পর্যটন কেন্দ্র

তথ্যসূত্র

বহিঃসংযোগ 
 জেলা দর্শনীয় স্থান 

বান্দরবান জেলার দর্শনীয় স্থান
ক্রেগ ইয়ং

ক্রেগ আলেকজান্ডার ইয়ং (জন্ম: ৪ এপ্রিল, ১৯৯০) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের পক্ষে একদিনের আন্তর্জাতিক ক্রিকেটে অংশ নিচ্ছেন। দলে তিনি বামহাতে ব্যাটিং করে থাকেন। পাশাপাশি ডানহাতে মিডিয়াম পেস বোলিংয়েও পারদর্শী তিনি।

খেলোয়াড়ী জীবন 
২৬ মে, ২০১৩ তারিখে স্কটল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। ৮ সেপ্টেম্বর, ২০১৪ তারিখে একই দলের বিপক্ষে একদিনের আন্তর্জাতিকে অভিষেক ঘটে তার।

তথ্যসূত্র

আরও দেখুন 
 কেভিন ও’ব্রায়ান
 আয়ারল্যান্ড ক্রিকেট দল
 ২০১৬ আইসিসি বিশ্ব টুয়েন্টি২০

বহিঃসংযোগ 

আইরিশ ক্রিকেটার
১৯৯০-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
আয়ারল্যান্ডের টেস্ট ক্রিকেটার
নায়ল ও’ব্রায়ান

নায়ল জন ও’ব্রায়ান (জন্ম: ৮ নভেম্বর, ১৯৮১) ডাবলিনে জন্মগ্রহণকারী আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের অন্যতম সদস্য তিনি। নায়ল ও’ব্রায়ান মূলতঃ উইকেট-কিপার। এছাড়াও বামহাতে ব্যাটিংয়ে দক্ষ তিনি। কাউন্টি ক্রিকেটে লিচেস্টারশায়ার দলের প্রতিনিধিত্ব করছেন।

খেলোয়াড়ী জীবন 
ঘরোয়া ক্রিকেটে ২০০৪ সালে কেন্ট দলে অংশগ্রহণের মাধ্যেম পেশাদারী ক্রিকেট জীবনের সূচনা করেন। এরপর ২০০৭ সালের প্রথমার্ধ্বে নর্দাম্পটনশায়ার দলে যোগদান করেন। ছয় মৌসুম পর ২০১৩ সালে লিচেস্টারশায়ারে চলে যান। ২০০৮ সালে ইন্ডিয়ান ক্রিকেট লিগে অংশগ্রহণ করেন।

২০১২ সালে নব-প্রবর্তিত বাংলাদেশ প্রিমিয়ার লিগে বিদেশী খেলোয়াড়রূপে অংশ নেন। খুলনা রয়েল বেঙ্গলসের সাথে $৮০,০০০ মার্কিন ডলারের বিনিময়ে ঘরোয়া টুয়েন্টি২০ প্রতিযোগিতায় খেলার লক্ষ্যে চুক্তিবদ্ধ হন। পাঁচ খেলায় তিনি ৫৪ রান সংগ্রহ করেছিলেন।

আন্তর্জাতিক ক্রিকেট 
২০০৬ সালে একদিনের আন্তর্জাতিকে আয়ারল্যান্ডের পক্ষে অভিষেক ঘটে তার। দুই বছর পর প্রথম টুয়েন্টি২০ আন্তর্জাতিকে প্রথমবারের মতো অংশগ্রহণ করেন।

ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ও’ব্রায়ানসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৪ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭কে তাড়া করতে গিয়ে পল স্টার্লিং, এড জয়েসের সহায়তায় নায়ল ও’ব্রায়ান ৬০ বলে অপরাজিত ৭৯ রান তোলে চার ওভারেরও বেশি বল বাকী থাকতে দলকে ৪ উইকেটের জয় এনে দেন। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।

ব্যক্তিগত জীবন 
বলসব্রিজ এলাকায় অবস্থিত ম্যারিয়ান কলেজে অধ্যয়ন করেন। তার ভাই কেভিন ও’ব্রায়ান আয়ারল্যান্ড দলে খেলছেন। তাদের বাবা ব্রেন্ডন ও’ব্রায়ান ১৯৬৬ থেকে ১৯৮১ সাল পর্যন্ত আয়ারল্যান্ড দলের প্রতিনিধিত্ব করেন ও সর্বমোট ৫২ খেলায় অংশ নিয়েছিলেন। বোন সিয়ারা ও’ব্রায়ান আয়ারল্যান্ড মহিলা হকি দলের সদস্য।

তথ্যসূত্র

বহিঃসংযোগ 

নায়ল ও’ব্রায়ান হোমপেজ
ইসিবিতে জীবনী
 
 
নর্থেন্টস ক্রিকেটে জীবনী

আইরিশ ক্রিকেটার
১৯৮১-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
আইরিশ উইকেট-রক্ষক
কেন্টের ক্রিকেটার
নর্দাম্পটনশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
দিল্লির (ইন্ডিয়ান ক্রিকেট লিগ) ক্রিকেটার
রংপুর রাইডার্সের ক্রিকেটার
খুলনা টাইগার্সের ক্রিকেটার
কাউন্টি ডাবলিন থেকে আগত ক্রিকেটার
আয়ারল্যান্ডের টেস্ট ক্রিকেটার
লিচেস্টারশায়ারের ক্রিকেটার
দিল্লি জায়ান্টসের ক্রিকেটার
উইকেট-রক্ষক
ডাইআইসোপ্রোপাইল জিঙ্ক

ডাইআইসোপ্রোপাইল জিঙ্ক একটি অর্গানোজিঙ্ক যৌগ, যার রাসায়নিক সংকেত ZnC6H14।

তথ্যসূত্র

অর্গানোজিঙ্ক যৌগসমূহ
জিঙ্ক যৌগসমূহ
কাদম্বরী দেবী

কাদম্বরী দেবী (জুলাই ৫, ১৮৫৯ – এপ্রিল ২১, ১৮৮৪ ) ছিলেন বাঙালি নাট্যকার, সঙ্গীতস্রষ্টা, সম্পাদক এবং চিত্রশিল্পী জ্যোতিরিন্দ্রনাথ ঠাকুরের স্ত্রী, মহর্ষি দেবেন্দ্রনাথ ঠাকুরের পুত্রবধূ এবং বিশ্বকবি রবীন্দ্রনাথ ঠাকুরের বৌঠান।

জীবনী 
১৮৫৯ সালের ৫ জুলাই কলকাতায় কাদম্বরীর জন্ম। পৈতৃক নাম মাতঙ্গিনী। তিনি ছিলেন ঠাকুরবাড়ির বাজার সরকার শ্যাম গাঙ্গুলির তৃতীয় কন্যা। মাত্র নয় বছর বয়সে ১৯ বছর বয়সী জ্যোতিরিন্দ্রনাথ ঠাকুরের সাথে কাদম্বরীর বিয়ে হয়। বিয়ের পর জ্যোতিরিন্দ্রনাথ ঠাকুর তার শিক্ষার বন্দোবস্ত করেছিলেন। তার পিতামহ জগন্মোহন গঙ্গোপাধ্যায় ছিলেন একজন গুণী সংগীত শিল্পী। তার থেকেই কাদম্বরী এবং রবীন্দ্রনাথ বাল্যকালে গান শিখেছিলেন।

সমবয়সী হওয়ার সুবাদে কাদম্বরীর সাথে রবীন্দ্রনাথের বন্ধুত্বপূর্ণ সম্পর্ক গড়ে উঠে এবং তিনি রবীন্দ্রনাথের বিভিন্ন গল্প, কবিতা, নাটক আর গান রচনায় উৎসাহ যুগিয়েছেন তার সৃষ্টিশীল মতামত প্রদানের মাধ্যমে। রবীন্দ্রনাথ এবং কাদম্বরী ছিলেন খুবই ভালো বন্ধু এবং সহপাঠী যার কারণে এই দুজনের সম্পর্ক নিয়ে সেই সময়ে সৃষ্টি হওয়া বিভিন্ন বিতর্ক এখনো বিদ্যমান রয়েছে।

মৃত্যু 
রবীন্দ্রনাথ ঠাকুরের বিবাহের (১৮৮৩ সালের ৯ ডিসেম্বর) চার মাস পরে ১৯ এপ্রিল, ১৮৮৪ সালে কাদম্বরী দেবী আফিম খেয়ে আত্মহত্যার চেষ্টা করেন(কারণ অজ্ঞাত), এবং তার দুই দিন পর এপ্রিল ২১ তারিখে মাত্র ২৪ বছর বয়সে তিনি মারা যান। জোড়াসাঁকোর ঠাকুর পরিবার এই আত্মহত্যার বিষয়ে নীরব ছিল।

মুলত পারিবারিক সমস্যার কারণে তার মৃত্যু হয়েছে বলে বিতর্ক রয়েছে। হিন্দু প্রথা অনুযায়ী তাকে মর্গে পাঠানো হয় নি। তাঁর মৃত্যু সংবাদও তখন কোনো পত্রিকায় ছাপা হয়নি।

কাদম্বরী দেবীর মৃত্যুর পর রবীন্দ্রনাথ ঠাকুর মানসিকভাবে ভেঙ্গে পড়েন এবং তার স্মৃতি নিয়ে মৃত্যুর দীর্ঘদিন পরেও একাধিক কবিতা, গান ও গল্প রচনা করেছেন।

তথ্যসূত্র

বহিঃসংযোগ 
 কাদম্বরী দেবী 

১৮৫৯-এ জন্ম
১৮৮৪-এ মৃত্যু
কলকাতার ব্যক্তি
ঠাকুর পরিবার
পশ্চিমবঙ্গের নারী
বাঙালি নারী শিল্পী
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
১৮৫৮-এ জন্ম
লতিফুল ইসলাম শিবলী

লতিফুল ইসলাম শিবলী (জন্ম: ১৪ এপ্রিল), বাংলাদেশের প্রখ্যাত গীতিকার, সুরকার ও সংগীত শিল্পী। তিনি কবি নজরুল ইন্সটিটিউটের নির্বাহী পরিচালক।  তিনি একাধিক নাটক লিখেছেন। বাংলাদেশে ৯০ দশকে ব্যান্ড গানের ক্ষেত্রে অন্যতম গীতিকবি হিসেবেও পরিচিত তিনি। গীতিকার পরিচয়ের বাইরে লতিফুল ইসলাম শিবলী একাধারে কবি, গায়ক, লেখক, গায়ক এবং অভিনেতাও। লিখেছেন নাটক, চলচ্চিত্রের চিত্রনাট্যও। নাট্যকার হিসেবে তার লেখা প্রথম সাড়া জাগানো নাটক 'তোমার চোখে দেখি'। এছাড়া নিজের লেখা নাটক রাজকুমারীতে মির্জা গালিবের চরিত্রে অনবদ্য অভিনয়ও করেন তিনি। ৯০ দশক জুড়ে প্রায় ৩০০ গান লিখেছিলেন তিনি।

পরিচিতি 
অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তার সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তার 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'। লতিফুল ইসলাম শিবলী গড়েছেন একটি ব্যান্ড দল। দলের নাম ‘সং অফ বিলিভ’।

ব্যক্তিগত জীবন 
দুই সন্তানের জনক লতিফুল ইসলাম শিবলী। একজনের নাম ওমর এবং অন্যজনের নাম ওসমান।

রচনা

উল্লেখযোগ্য রচিত গান 
 
 জেল থেকে বলছি 
 তুমি আমার প্রথম সকাল 
 কষ্ট পেতে ভালবাসি 
 কেউ সুখি নয় 
 হাসতে দেখো, গাইতে দেখো 
 কত কষ্টে আছি 
 পালাবে কোথায় 
 মাকে বলিস 
 কষ্ট কাকে বলে 
 একজন বিবাগি 
 রাজকুমারী 
 আহা, জীবন! 
 নীল বেদনা 
 একটা চাকরি হবে, চাঁদমামা? 
 লাশকাটা ঘর 
 কার কাছে যাব 
 কী ভাবে কাঁদাবে তুমি (যতটা মেঘ হলে বৃষ্টি নামে) 
 জোসি প্রেম 
 নাটোর স্টেশন 
 প্রিয় আকাশি 
 ভালবাসার যৌথ খামার 
 মধ্যরাতের ডাকপিয়ন 
 মন্নান মিয়ার তিতাস মলম 
 জঙ্গলে ভালবাসা 
 কতটা কাঙাল হয়ে থাকি 
 হাজার বর্ষারাত 
 বড়বাবু মাস্টার 
 পলাশীর প্রান্তরে 
 ঘুমাও তুমি 
 গিটার কাঁদতে জানে 
 হাত বাড়ালে বন্ধু হব 
 এ-শহরের কত-শত অট্টালিকার ফাঁকে (জানালাভরা আকাশ) 
 চাই জল 
 মানুষ বড় একা 
 ও আমার প্রেম 
 কষ্ট পেলে নষ্ট হব কেন 
 তুমি নও, আমার বেদনা আমি বুঝি 
 নীল আকাশ যত দূর দেখা যায় 
 পেশাদার খুনি 
 হ্যালো, ঢাকা! 
 প্রানের শহর ঢাকা 
 মাঝে কিছু বছর গেল 
 নিঝুম রাতের তারার মেলায় 
 শেষ ঠিকানা 
 তুমি কোন দিকে ফেরাবে চোখ 
 তুমি একা থাক যখন অগোছালো তোমার ঘরে 
 বিষনন হুইসেল 
 দুরে কোথাও পালাবার ঠিকানা নেই আমার | ঝলক
 যত দুর যত পথ 
 চাঁদের সাথে জেগে মধ্য রাতে 
 প্রিয়তমা তুমি কখনো পুরোন হবেনা 
 যাবে যদি চলে যাও 
 খুব সাধারন জীবন আমার 
 রংধনু হয়ে যাই 
 প্রেমিক মেয়র 
 পায়ের আওয়াজ শুনি 
 নিঃসঙ্গতা 
 নীল সাগরের হিমেল বাতাসে 
 আর্তনাদ 
 তুমি আর কারো নয় 
 একাকী আকাশের সন্ধ্যাতারা 
 ব্যবিলন 
 একা গাঙচিল 
 নির্জনতার গান 
 আরশী ও আমি 
 অপবাদ 
 বন্দী জেগে আছে 
 বন্দী জেগে আছে 
 চলে গেলেই বুঝতে পারি এসেছিলে তুমি 
 সাড়ে তিন হাত ভুমি 
 মনে পড়ে গেলো 
 কপালে যে টিপ পরেছ তুমি সেইতো সন্ধ্যা তারা

অ্যালবাম

কাব্যগ্রন্থ

উপন্যাস

গবেষণাধর্মী প্রবন্ধগ্রন্থ

নাটক

চলচ্চিত্র

তথ্যসূত্র

বহি:সংযোগ

বাংলাদেশী সুরকার
বাংলাদেশী গীতিকার
জীবিত ব্যক্তি
ফয়সাল মসজিদ

ফয়সাল মসজিদ () পাকিস্তানের বৃহত্তম মসজিদ, যা পাকিস্তানের রাজধানী ইসলামাবাদে অবস্থিত। মসজিদটি ১৯৮৬ সালে প্রতিষ্ঠিত হয়। তুর্কি স্থপতি ভেদাত ডালোকে এর ডিজাইন করেন। মসজিদটি দেখতে অনেকটা মরুভূমির বেদুঈনদের তাঁবুর মতো। সারা পৃথিবীতে এটি ইসলামাবাদের প্রতীক হিসেবে ব্যবহৃত হয়।

সৌদি বাদশাহ ফাইসাল বিন আব্দুল আজিজ এই মসজিদ নির্মাণে সমর্থন এবং অর্থ সাহায্য প্রদান করেন। তাই এই মসজিদটি শাহ্‌ ফয়সালের নামে নামকরণ করা হয়। 

এই মসজিদটি দক্ষিণ এশিয়ার বৃহত্তম মসজিদ। ১৯৮৬ থেকে ১৯৯৩ সাল পর্যন্ত মসজিদটি পৃথিবীর বৃহত্তম মসজিদ ছিলো। পরবর্তীতে মরক্কোর কাসাব্লাঙ্কায় হাসান ২ মসজিদ নির্মাণ হলে ফাইসাল মসজিদ তার অবস্থান হারায়।

গ্যালারী

তথ্যসূত্র

বহিঃসংযোগ

শাহ ফয়সাল মসজিদ: গুগল ত্রিমাত্রিক ওয়্যারহাউস 

পাকিস্তানের জাতীয় প্রতীক
ইসলামাবাদের মসজিদ
১৯৮৬-এ পাকিস্তানে প্রতিষ্ঠিত
২০শ শতাব্দীর মসজিদ
১৯৮৬-এ সম্পন্ন মসজিদ
২০শ শতাব্দীর এশিয়ার মসজিদ
স্টুয়ার্ট থম্পসন

স্টুয়ার্ট রবার্ট থম্পসন (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন স্টুয়ার্ট থম্পসন। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি।

খেলোয়াড়ী জীবন 
অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন।

শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন।

তথ্যসূত্র

আরও দেখুন 
 ক্রেগ ইয়ং
 আয়ারল্যান্ড ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ 
 
 

আইরিশ ক্রিকেটার
১৯৯১-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টেস্ট ক্রিকেটার
জন মুনি

জন ফ্রান্সিস মুনি (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে জন মুনি পারদর্শী।

২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন।

প্রারম্ভিক জীবন 
২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন।

খেলোয়াড়ী জীবন 
১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন।

তথ্যসূত্র

বহিঃসংযোগ 
 
 
 North County Cricket Club

আইরিশ ক্রিকেটার
১৯৮২-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
কাউন্টি ডাবলিন থেকে আগত ক্রিকেটার
আইরিশ ক্রিকেট কোচ
শহর-ই-জোহাক

শহর-ই-জোহাক (পার্শি  شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত।  ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলে তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে।

১২২১ খ্রিষ্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে। অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি।

বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত।

আরও দেখুন
 শহর-ই-ঘলঘোলা
 বামিয়ানের বুদ্ধমূর্তি

তথ্যসূত্র

বামিয়ান
আফগানিস্তানের দর্শনীয় স্থান
বামিয়ান প্রদেশ
লুসি হকিং

ক্যাথরিন লুসি হকিং (জন্মঃ ২ নভেম্বর ১৯৭০) একজন ইংরেজ সাংবাদিক এবং উপন্যাসিক। তিনি তত্ত্বীয় পদার্থবিদ স্টিফেন হকিং এবং তার সাবেক স্ত্রী জেইন ওয়াল্ড হকিং এর মেয়ে। সে লন্ডনে বাস করে।

শিক্ষা এবং পেশা
লুসি হকিং অক্সফোর্ড বিশ্ববিদ্যালয়ে ফরাসী এবং রুশ অধ্যায়নের পরে সাংবাদিক হিসেবে তার কাজ শুরু করেন। তিনি নিউ ইয়র্ক ম্যাগাজিনের হয়ে কাজ করেছেন। তিনি ডেইলি মেইল, দ্য টেলিগ্রাফ, দ্য টাইমস এবং লন্ডন ইভিনিং স্ট্যান্ডার্ডের জন্যও লিখেছেন। লুসি হকিং বেতার সাংবাদিক হিসেবেও কাজ করেছেন।

তিনি দুইটি উপন্যাস লিখেছেনঃ জেইডেড (২০০৪) এবং রান ফর ইউর লাইফ (২০০৫), যেটি দ্য এক্সিডেন্টাল ম্যারাথন হিসেবেও প্রকাশিত হয়।

২০০৭ সালে তিনি জর্জেস সিক্রেট কি টু দ্য ইউনিভার্স (George's Secret Key to the Universe) নামে একটি দুঃসাহসিক অভিযানমূলক গল্প প্রকাশ করেন, যাতে জর্জ নামের এক ছোট্ট বালক কম্পিউটার-উৎপাদিত একটি তোরণের ভিতরে ফসকে পড়ে যায় এবং এটির মাধ্যমে সে সৌরজগতের চারিদিকে ভ্রমণ করেন। গল্পটি তার বাবা স্টিফেন হকিং এবং হকিং এর পি এইচ ডি ছাত্র ক্রিস্টোফ গ্যালফার্ডকে সাথে নিয়ে লেখা হয়। এটি ৩৮ টি ভাষায় অনূদিত হয়েছে এবং ৪৩ টি দেশে প্রকাশিত হয়েছে।.২০০৯ সালে প্রকাশিত হয় জর্জেস কসমিক ট্রেজার হান্ট (George's Cosmic Treasure Hunt), পরবর্তী গল্প যাতে মহাবিশ্বে প্রাণের অস্তিত্বের জন্য একটি পরিদর্শনের অভিযান বর্ণনা করা হয়েছে। ২০১১ সালে তার তৃতীয় শিশু গল্প প্রকাশিত হয় যার শিরোনাম হচ্ছে জর্জ অ্যান্ড দ্য বিগ ব্যাং যেটি বিগ ব্যাং এর সময় কি ঘটেছিলো সে সম্পর্কিত।

২০০৮ সালের এপ্রিলে হকিং নাসার ৫০তম জন্মদিনের লেকচার সিরিজে অংশগ্রহণ করেন, যেখানে তিনি শিশু ও বিজ্ঞান শিক্ষা সম্পর্কে কথা বলেন। জর্জেস সিক্রেট কি এর অভিজ্ঞতার উপর ভিত্তি করে তিনি শিশুদের জন্য পদার্থবিদ্যা এবং জ্যোতির্বিদ্যা সম্পর্কে কথা বলেন। তার ভাষণের প্রধান দিক ছিলো অল্প বয়স থেকেই শিশুদের বিজ্ঞান শিক্ষার সাথে পরিচিত করা নিয়ে।

লুসি হকিং ২০০৮ সালের অক্টোবরে বিজ্ঞানকে জনপ্রিয় করার জন্য স্যাপিও প্রাইজ জেতেন যেটি রোম থেকে প্রদান করা হয়। তিনি ন্যাশনাল স্টার কলেজের ভাইস প্রেসিডেন্ট (যেটি প্রতিবন্ধীদের জন্য কাজ করে থাকে), এবং কলেজটি হচ্ছে একটি আবাসিক সংগঠন যেটি তরুণ অক্ষম ব্যক্তিদের জন্য সেবা ও শিক্ষা সরবরাহ করে।

২০১১ সালে অ্যারিজোনা স্টেট বিশ্ববিদ্যালয় তাকে অস্থায়ী আবাসিক লেখক হিসেবে নিয়োগ দেয় তাদের ২০১১ অরিজিন প্রজেক্ট এর জন্য।

৩০ সেপ্টেম্বর ২০১৩ থেকে ৩০ অক্টোবর ২০১৩ পর্যন্ত তিনি অন্টারিওর ওয়াটারলুতে পেরিমিটার ইন্সটিটিউট ফর থিওরিটিক্যাল ফিজিক্সে ব্রেইনস্টেমঃ ইউর ফিউচার ইজ নাউ ফেস্টিভাল এ বক্তব্য দেন।

ব্যক্তিগত জীবন
লুসি হকিং আলেক্স ম্যকিঞ্জি স্মিথকে বিয়ে করেন কিন্তু ২০০৪ সালে তাদের মধ্যে ছাড়াছাড়ি হয়ে যায়।

গ্রন্থাবলীজেইডেড, ২০০৫,রান ফর ইউর লাইফ'', ২০০৬,

শিশু কল্পকাহিনী
এই গল্পগুলো তার বাবা স্টিফেন হকিং এর সাথে লেখা।
 জর্জেস সিক্রেট কি টু দ্য ইউনিভার্স, (র‍্যান্ডম হাউজ, ২০০৭) 
 জর্জেস কসমিক ট্রেজার হান্ট, (সিমন অ্যান্ড সুস্টার চিল্ড্রেনস পাবলিশিং, ২০০৯) 
 জর্জ অ্যান্ড দ্য বিগ ব্যাং, (ডাবলডে, ২০১১) 
 জর্জ অ্যান্ড দ্য আনব্রেকেবল কোড, (ডাবলডে, ২০১৪)

আরো দেখুন

তথ্যসূত্র

১৯৭০-এ জন্ম
ইংরেজ লেখক
ইংরেজ সাংবাদিক
ইংরেজ শিশুসাহিত্যিক
জীবিত ব্যক্তি
২১শ শতাব্দীর ব্রিটিশ লেখক
কেমব্রিজ বিশ্ববিদ্যালয়ের শিক্ষক
ইংরেজ নারী সাংবাদিক
ইংরেজ নারী ঔপন্যাসিক
স্টিভেন হকিং
স্কটিশ বংশোদ্ভূত ইংরেজ ব্যক্তি
চোখের বালি (চলচ্চিত্র)

চোখের বালি রবীন্দ্রনাথ ঠাকুরের চোখের বালি উপন্যাস অবলম্বনে চিত্রায়িত। ২০০৩ সালে এটি পরিচালনা করেছেন ঋতুপর্ণ ঘোষ এবং অভিনয় করেছেন ঐশ্বরিয়া রাই বচ্চন প্রসেনজিৎ চট্টোপাধ্যায় রাইমা সেন। ঐশ্বরিয়া এখানে 'বিনোদিনী' ও রাইমা সেন 'আশালতা' চরিত্রে অভিনয় করেন। পরে এটি হিন্দিতে মুক্তি পায় এবং এই ভাষাতেই আন্তর্জাতিক মুক্তি দেয়া হয়।

মুক্তির পরে, চোখের বালি ইতিবাচক সমালোচনা এবং ভালো ব্যবসা করে।

চোখের বালি সেরা বাংলা চলচ্চিত্র হিসেবে জাতীয় চলচ্চিত্র পুরস্কার লাভ করে। চলচ্চিত্রটি ৩৪তম 'ইন্টারন্যাশনাল ফিল্ম ফেস্টিভাল অফ ইন্ডিয়া'-তে প্রদর্শিত হয়।

কাহিনি

সঙ্গীত 
এই চলচ্চিত্রটিতে সঙ্গীত পরিচালনা করেছেন দেবজ্যোতি মিশ্র। এখানে উল্লেখ্য যে, এই ছবিতে কোন গান নেই। এই ছবিতে ঐশ্বরিয়া রাই বচ্চনের কণ্ঠ দিয়েছেন শ্রীলা মজুমদার এবং রাইমা সেনের কণ্ঠ দিয়েছেন সুদিপ্তা চক্রবর্তী।

অভিনয়
প্রসেনজিৎ চট্টোপাধ্যায় - মহেন্দ্র
ঐশ্বরিয়া রাই বচ্চন - বিনোদিনী
রাইমা সেন - আশালতা
লিলি চক্রবর্তী - রাজলক্ষ্মী, মহেন্দ্র'র মা
টোটা রায়চৌধুরী - বিহারী
টিনা দত্ত - মনোরমা

সমালোচনা পুরস্কার
ঐশ্বরিয়া রাই বচ্চন এই চলচ্চিত্রে অন্যতম সেরা অভিনয় করেছে।

এর আগে তিনি  দেবদাস ছবিতে একই ভাবে সমালোচনায় এসেছিলেন।

ব্যবসা
এই ছবিটি ব্যবসাসফল হিসাবে ঘোষিত।
ছবিটি ঐশ্বরিয়া ক্যারিয়ারের উল্লেখযোগ্য একটি ছবি।

তথ্যসূত্র

বহিঃসংযোগ

citwf.com page

২০০৩-এর চলচ্চিত্র
২০০০-এর দশকের বাংলা ভাষার চলচ্চিত্র
ভারতীয় চলচ্চিত্র
ভারতে নারী সম্পর্কে চলচ্চিত্র
কলকাতার পটভূমিতে চলচ্চিত্র
ভারতীয় উপন্যাস অবলম্বনে চলচ্চিত্র
রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
ঋতুপর্ণ ঘোষ পরিচালিত চলচ্চিত্র
বাংলা ভাষার ভারতীয় চলচ্চিত্র
রবীন্দ্রনাথ ঠাকুরের নামাঙ্কিত স্মারক
শ্রী ভেঙ্কটেশ ফিল্মস